|  |  |  |  |
| --- | --- | --- | --- |
| ГЛАВА  МУНИЦИПАЛЬНОГО ОБРАЗОВАНИЯ  «НИЖНЕКАМСКИЙ МУНИЦИПАЛЬНЫЙ РАЙОН»  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  «ТҮБӘН КАМА МУНИЦИПАЛЬ РАЙОНЫ»  МУНИЦИПАЛЬ БЕРӘМЛЕГЕ  БАШЛЫГЫ  Төзүчеләр пр., 12 нче йорт, Түбән Кама шәһәре, 423570 |
| ПОСТАНОВЛЕНИЕ  № 03 | | КАРАР  19 нчы гыйнвар 2021 ел | |

|  |
| --- |
| Түбән Кама муниципаль районы Советының җәмәгатьчелек һәм ММЧ белән элемтә бүлеге җитәкчесе вазыйфасын биләүгә конкурс турында |

«Россия Федерациясендә муниципаль хезмәт турында» 2007 елның 2 мартындагы 25-ФЗ номерлы Федераль закон, «Муниципаль хезмәт турында Татарстан Республикасы кодексы» Татарстан Республикасының 2013 елның 25 июнендәге 50-ТРЗ законы, Түбән Кама муниципаль районы Советының 2006 елның 13 октябрендәге 50 номерлы «Татарстан Республикасы «Түбән Кама муниципаль районы» муниципаль берәмлегендә муниципаль хезмәтнең вакантлы муниципаль вазыйфасын биләүгә конкурс турындагы нигезләмәне раслау хакында» һәм 2016 елның 21 мартындагы 12 номерлы «Татарстан Республикасы Түбән Кама муниципаль районында муниципаль хезмәт турындагы Нигезләмәне раслау хакында» карарлары нигезендә, карар бирәм:

1. Түбән Кама муниципаль районы Советының җәмәгатьчелек һәм ММЧ белән элемтә бүлеге җитәкчесе – муниципаль хезмәтнең вакантлы вазыйфасын биләүгә конкурс үткәрергә (алга таба – вазыйфа).

Вазыйфа биләүгә конкурс үткәрү датасын билгеләргә – 2021 елның 11 феврале, конкурсны үткәрү вакыты – 15:00 сәгать. Конкурс үткәрү урыны итеп Түбән Кама шәһәре, Төзүчеләр проспекты, 12 нче йорт, 103 нче кабинет адресы буенча урнашкан Советлар йорты бинасын билгеләргә.

2. Расларга:

2.1. Вазыйфа биләүгә конкурс үткәрү буенча комиссия составын (1 нче кушымта).

2.2. Вазыйфа биләүгә конкурс үткәрү шартларын (2 нче кушымта).

3. Җәмәгатьчелек һәм ММЧ белән элемтә бүлегенә әлеге күрсәтмәне «Ниж-некамская правда» һәм «Туган Як» газеталарында бастырып чыгарырга, шулай ук Түбән Кама муниципаль районының рәсми сайтында урнаштырырга.

4. Әлеге карарның үтәлешен контрольдә тотуны үз өстемә алам.

А.Р. Метшин

Татарстан Республикасы

Түбән Кама муниципаль районы

Башлыгының

2021 елның 19 нчы гыйнвар

03 нче номерлы карары белән расланган

1 нче кушымта

Түбән Кама муниципаль районы Советының җәмәгатьчелек һәм ММЧ белән элемтә бүлеге җитәкчесе – муниципаль хезмәтнең вакантлы

вазыйфасын биләүгә конкурс үткәрү буенча

КОМИССИЯ СОСТАВЫ

|  |  |  |
| --- | --- | --- |
| Умников  Александр Витальевич | - | Түбән Кама муниципаль районы Башлыгы урынбасары, комиссия рәисе (килешү буенча); |
| Сафин  Артур Рафис улы | - | Түбән Кама муниципаль районы Советы аппараты җитәкчесе, комиссия рәисе урынбасары (килешү буенча); |
| Ворошилова  Марина Валентиновна | - | Түбән Кама муниципаль районы Советының кадрлар сәясәте һәм персонал белән идарә итү бүлеге җитәкчесе, комиссия секретаре (килешү буенча). |
| Комиссия әгъзалары: |  |  |
| Китанов  Григорий Леонидович | - | Җирле иҗтимагый оешма рәисе (Түбән Кама районы сугыш, хезмәт, кораллы көчләр һәм хокук саклау органнары пенсионерлары) (килешү буенча); |
| Моржин  Николай Сергеевич | - | Түбән Кама муниципаль районы Иҗтимагый советы әгъзасы (килешү буенча); |
| Зарифуллин  Рөстәм Таһир улы | - | Түбән Кама муниципаль районы Советының хокук бүлеге җитәкчесе, комиссия әгъзасы (килешү буенча). |

Татарстан Республикасы

Түбән Кама муниципаль районы

Башлыгының

2021 елның 19 нчы гыйнвар

03 нче номерлы карары белән расланган

2 нче кушымта

Түбән Кама муниципаль районы Советының җәмәгатьчелек һәм ММЧ белән элемтә бүлеге җитәкчесе – муниципаль хезмәтнең вакантлы вазыйфасына конкурс үткәрү ШАРТЛАРЫ

1. Конкурсны үткәрү датасы: 2021 елның 11 феврале.

2. Конкурсны үткәрү вакыты: 15 сәгать 00 минут.

3. Конкурсны үткәрү урыны: Түбән Кама ш., Төзүчеләр пр., 12 йорт, 103 каб., тел. 42-39-03.

4. Гаризалар һәм конкурс документларын бирү урыны: Түбән Кама шәһәре, Төзүчеләр пр., 12 йорт, 103 каб. адресы буенча урнашкан Советлар йорты бина-сында ял һәм бәйрәм көннәреннән тыш, көн саен 8:00 дән 17:00 сәгатькә кадәр (төшке аш 12:00 дән 13:00 сәгатькә кадәр). Документларны гражданин шәхсән үзе тапшыра, почта аша яки электрон рәвештә Marina.Voroshilova@tatar.ru электрон почта адресына җибәрә ала.

Тапшырылган документларны кабул итү һәм тикшерү конкурс комиссиясе секретаре тарафыннан башкарыла.

5. Конкурста катнашу өчен гаризалар һәм конкурс документлары 2021 елның 21 гыйнварыннан 2021 елның 9 феврален дә кертеп кабул ителә.

6. Түбән Кама муниципаль районы Советының җәмәгатьчелек һәм ММЧ белән элемтә бүлеге җитәкчесе вазыйфасын биләүгә дәгъвачыларга карата квалификация таләпләре:

- югары белем булу,

- муниципаль хезмәт стажы кимендә бер ел яисә белгечлек, әзерлек юнәлеше буенча ике елдан да ким булмаган эш стажы.

7. Конкурста катнашырга теләүче затлар конкурс комиссиясенә гариза бирә, аңа түбәндәге документлар беркетелергә тиеш:

-Россия Федерациясе Хөкүмәте тарафыннан расланган форма буенча туты-рылган һәм имзаланган фотография белән анкета;

- шәхесне раслаучы паспорт күчермәсе яки аны алмаштыручы документ күчермәсе;

- кирәкле һөнәри белем, эш стажы һәм квалификациясен раслаучы доку-ментлар;

- хезмәт кенәгәсенең күчермәсе һәм (яки) хезмәт эшчәнлеге турында белешмәләр (Россия Федерациясе Хезмәт кодексының 66.1 статьясы);

- нотариаль яки эш (хезмәт) урыны буенча кадрлар хезмәтләре раслаган һөнәри белем турында, шулай ук граждан теләге буенча өстәмә һөнәри белем, гыйльми дәрәҗә, гыйльми исем бирү турында документлар күчермәләре;

- конкурсны үткәрү елына кадәрге ел өчен керемнәр, мөлкәт һәм мөлкәти характердагы йөкләмәләр турында белешмәләр;

- муниципаль хезмәткә керүгә яки аны узуга комачаулаучы авыру булмавы турында документ;

- ИНН күчермәсе;

- индивидуаль (шәхсиләштерелгән) исәпкә алу системасында теркәлүне раслаучы документ күчермәсе.

8. Гариза бирүче затка, документлар исемлеген һәм аларны алу датасын күрсәтеп, расписка бирелә.

9. Вакантлы вазыйфаның квалификация таләпләренә туры килмәүгә, шулай ук муниципаль хезмәткә керү һәм аны узу өчен муниципаль хезмәт турындагы законнарда билгеләнгән чикләүләргә бәйле рәвештә, граждан конкурста катнашырга кертелми.

Вазыйфа биләүгә конкурста катнашуга рөхсәт бирүдән баш тарткан очракта, граждан әлеге карарга законнарда билгеләнгән тәртиптә шикаять бирергә хокуклы.

Вазыйфаны биләүгә конкурста катнашучы теләсә кайсы вакытта үз гаризасын кире алырга хокуклы.

10. Тапшырылган документларны кабул итү һәм тикшерү конкурс комиссиясе секретаре тарафыннан башкарыла.

11. Документларны вакытында тапшырмау, аларны тулы булмаган күләмдә яки рәсмиләштерү кагыйдәләрен бозып тапшыру гражданнан аларны кабул итүдән баш тарту өчен нигез булып тора.